**BILJEŠKE UZ FINANCIJSKE IZVJEŠTAJE PRORAČUNSKOG KORISNIKA**

**ZA RAZDOBLJE 1.SIJEČNJA DO 31. PROSINCA 2019. GODINE**

**Naziv i adresa obveznika: OŠ Grigora Viteza, Kruge 46, Zagreb**

**RKP:15489, MB:03279502, OIB:54303952361**

**Žiro račun: HR8323900011100018826**

**Razina: 31, Razdjel: 000**

**Djelatnost: 8520 Osnovno obrazovanje**

**Šifra županije: 21, Šifra grada/općine: 133**

Osnovna škola Grigora Viteza posluje u skladu sa Zakonom o odgoju i obrazovanju u osnovnoj i srednjoj školi, Zakonom o ustanovama te Statutom Škole. Škola vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**Bilješke uz Bilancu**

**Obvezne bilješke uz Bilancu** prema Pravilniku o financijskom izvještavanju u proračunskom računovodstvu (Narodne novine, br. 3/15, 93/15, 135/15, 2/17, 28/17 i 112/18), članak14.:

1. Osnovna škola Grigora Viteza nema ugovorne odnose i slično koji bi uz ispunjenje određenih uvjeta mogli postati obveza ili imovina.
2. Osnovna škola Grigora Viteza nema sudskih sporova u tijeku.

Ostale bilješke uz Bilancu:

Osnovna škola Grigora Viteza nema dane zajmove i primljene otplate, primljene kredite i zajmove te otplate, primljene robne zamjene i financijske najmove, dospjele kamate na kredite i zajmove pa se takvi podaci niti ne iskazuju u bilanci.

AOP(014) – 553.467 kn, razlog odstupanja u odnosu na izvještajno razdoblje prethodne godine je povećano ulaganje u nastavnu opremu i pomagala za provedbu kurikularne reforme na temelju sredstava iz Odluke Ministarstva znanosti i obrazovanja , opremanje škole sredstvima Gradskog ureda videonadzorom, pozornicom i namještajem za učionice, te opremanje škole namještajem u vlastitoj proizvodnji obzirom da je jedan od domara po zanimanju stolar i on je od kupljenog materijala radio namještaj.

AOP(045) – razlog odstupanja u odnosu na izvještajno razdoblje prethodne godine je ulaganje u novi računovodstveni računalni program koji omogućava bolje i kvalitetnije praćenje poslovanja Škole te je nabavljen krajem 2018. godine i shodno mjesecima u upotrebi amortiziran dok je u izvještajnoj 2019. godini amortiziran kroz cijelu godinu.

AOP(067) – 373.200 kn je iznos sredstava na žiro računu Škole, razlog odstupanja su namjenska sredstva za projekte iz programa Erasmusa (KA1 i KA2).

AOP(079 i 080) – razlog odstupanja kod AOP 079 su dvije naknadno priznate ozljede na radu za koje su se radili korektivni obračuni a iznos se odnosi na potraživanja od Porezne uprave, dok je iznos AOP-a 080 rezultat zatvaranja sredstava za bolovanja na teret HZZO-a između HZZO-a i MZO-a.

AOP (152) – do povećanja je došlo zbog većeg dugovanja roditelja za školsku kuhinju i produženi boravak u odnosu na 2018. godinu, ali očekujemo da će roditelji dugovanja podmiriti u prvoj polovici 2020. godine, a opomene i obavijesti o dugovanjima su već poslane.

AOP (233 i 239) veliki nesrazmjer je nastao zbog velikih ulaganja u opremanje škole, troškovi su nastali i priznati su, dok se prihod nije ostvario u 2019. godini – čekaju se refundacije Gradskog ureda.

**Bilješke uz Izvještaj o prihodima i rashodima, primicima i izdacima**

AOP(128) – razlog odstupanja u odnosu na izvještajno razdoblje prethodne godine su povećane donacije, konkretnije donacija Uniqe kao potpora provođenju Erasmus+ projekta „Profi“, te donacije Rotary kluba u vidu novčanog ulaganja za uređenje školskog igrališta kojim je nabavljen viseći most s penjalicom.

AOP(133) – odstupanje je zbog povećanog ulaganja Gradskog ureda u namještaj za učionice.

AOP(162) – do smanjenja je došlo zbog rasporeda provođenja mobilnosti u sklopu Erasmus + projekata koji se provode u školi

AOP (147) – 2.265 kn, unutar navedenog AOP-a nalaze se prihodi od prodaje otpadnog papira.

AOP (255)- iznos se odnosi na nabavu radnih bilježnica za učenike u školskoj godini 2019./2020, te financiranje prijevoza pratiteljima djeci s teškoćama u razvoju. Iznos za udžbenike je izravno podmiren od strane Gradskog ureda za obrazovanje, kulturu i sport, dok su sredstva za pratitelje isplaćivana preko žiro računa škole, a smanjenje je zbog načina financiranja samih udžbenika koji su od ove školske godine financirani o strane MZO-a.

AOP (363), razlog odstupanja je potreba za zamjenom starog namještaja u učionicama, povećano je ulaganje u nastavnu opremu i pomagala za provedbu kurikularne reforme na temelju sredstava iz Odluke Ministarstva znanosti i obrazovanja , opremanje škole sredstvima Gradskog ureda videonadzorom, pozornicom i namještajem za učionice, te opremanje škole namještajem u vlastitoj proizvodnji obzirom da je jedan od domara po zanimanju stolar i on je od kupljenog materijala radio namještaj.

AOP (374) –razlog velikog odstupanja je nabavka udžbenika za učenike za školsku godinu 2019./2020., od ove godine preko škola, odnosno škole su višegodišnje udžbenike evidentirale kao osnovno sredstvo – knjige.

Na AOP (636) nalazi se tehnološki manjak prihoda, a nastao je zbog troškova za koje očekujemo u 2020. godini za koje imamo odobrena sredstva odnosno suglasnosti Gradskog ureda.

**Bilješke uz Izvještaj o obvezama**

AOP(043) kn čine dospjele obveze na kraju izvještajnog razdoblja, a odnose se na troškove za čije se plaćanje čeka odobrenje Gradskog ureda za obrazovanje, te ostali računi koji su stigli nakon dospijeća plaćanja.

AOP (090) čini nedospjele obveze na kraju izvještajnog razdoblja, one obveze koje su nastale u tekućem razdoblju, a njihovo dospijeće je u sljedećem izvještajnom razdoblju. Navedene obveze sadrže: nedospjele obveze za plaću zadnjeg mjeseca izvještajnog razdoblja, naknade za troškove prijevoza zaposlenika za zadnje izvještajno razdoblje, obveze za materijalne rashode, obveze za financijske rashode, te obveze za povrat u proračun sredstava koje refundira HZZO (naknade za bolovanja iznad 42 dana, ozljede na radu).

**Bilješke uz Izvještaj o rashodima prema funkcijskoj klasifikaciji**

AOP (110) – 13.495.605 kn, prema funkcijskoj klasifikaciji razvrstavaju se rashodi poslovanja (razred 3) i rashodi za nabavu nefinancijske imovine (razred 4).

AOP (122) u iznosu od 434.069 kn obuhvaća dodatne usluge u obrazovanju, a odnose se na rashode prehrane učenika, a do povećanja je došlo zbog ulaganja u kvalitetne nutritivne namirnice.

U Zagrebu, dana: 30. siječnja 2020.

Voditelj računovodstva: Martina Baletić

Ravnateljica:

----------------------------------

 Vlatka Kovač, mr.sc.